CELEX: 62011TN0370
Language: da
Date: 2011-07-08 00:00:00
Title: Sag T-370/11: Sag anlagt den 8. juli 2011 — Polen mod Kommissionen

1.10.2011   
            
            
               DA
            
            
               Den Europæiske Unions Tidende
            
            
               C 290/9
            
         Sag anlagt den 8. juli 2011 — Polen mod Kommissionen
   (Sag T-370/11)
   2011/C 290/12
   Processprog: polsk
   
      Parter
   
   
      Sagsøger: Republikken Polen (ved understatssekretær M. Szpunar)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Det fastslås, at Kommissionens afgørelse 2011/278/EU af 27. april 2011 om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF [meddelt under nummer K(2011) 2772] (EUT L 130 af 17.5.2011, s. 1), i sin helhed er ugyldig.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har Republikken Polen anført følgende anbringender:
   
               1)
            
            
               Første anbringende:
               
                           —
                        
                        
                           Der er sket en tilsidesættelse af artikel 194, stk. 2, andet afsnit, TEUF, sammenholdt med artikel 192, stk. 2, litra c), TEUF, idet der ikke er blevet taget hensyn til de enkelte medlemsstaters særegenheder med hensyn til brændstoffer, og idet produktbenchmarks er blevet afledt under anvendelse af referenceeffektiviteten for naturgas og dette brændstof er blevet inddraget som referencebrændstof.
                        
                     
         
               2)
            
            
               Andet anbringende:
               
                           —
                        
                        
                           Ligebehandlingsprincippet og artikel 191, stk. 2 og 3, TEUF er blevet tilsidesat derved, at der ved udarbejdelsen af den omtvistede afgørelse ikke er blevet taget hensyn til de forskelligartede situationer, der gør sig gældende i de forskellige områder i Den Europæiske Union.
                        
                     
         
               3)
            
            
               Tredje anbringende:
               
                           —
                        
                        
                           Der er sket en tilsidesættelse af artikel 5, stk. 4, TEU (proportionalitetsprincippet), idet produktbenchmarks i den omtvistede afgørelse er blevet fastlagt på et langt mere restriktivt grundlag, end virkeliggørelsen af målene i direktiv 2003/87/EF kræver.
                        
                     
         
               4)
            
            
               Fjerde anbringende:
               
                           —
                        
                        
                           Der er sket en tilsidesættelse af artikel 10a, sammenholdt med artikel 1, i direktiv 2003/87/EF, og Europa-Kommissionen har ikke kompetence til at vedtage den omtvistede foranstaltning.